stanford-oval/wikipedia huggingface dataset:
רבי יוסי בן החוטף אפרתי

| --- | --- |
 תקופת הפעילות:  דור רביעי לתנאים – דור רביעי לתנאים
 רבותיו:  רבי ישמעאל
 
רבי יוסי בן החוטף אפרתי (בחלק מכתבי היד: בן העוטף או בן העיטוף; בתלמוד ירושלמי: "אפרתים") היה תנא ארץ-ישראלי בדור הרביעי לתנאים ומוזכר פעם אחת ויחידה במשנה במסכת כלאיים.
רבי מאיר אומר משום רבי ישמעאל כל שלשה דלועין לבית סאה לא יביא זרע לתוך בית סאה רבי יוסי בן החוטף אפרתי אמר משום רבי ישמעאל כל שלשה דלועים לבית כור לא יביא זרע לתוך בית כור.
בתלמוד הירושלמי מובא שהיה תלמידו של רבי ישמעאל בסוף ימיו.
על שם אביו נכתב בשו"ת הרמ"ע מפאנו (סימן קב) - "שהיה חוטף מצות מן השוק ומזכירין אותו לשבח". יש המשערים שנקרא כך על שם מאורע כלשהו בו הוא חטף משהו מסוים, או על שם שהיה חוטף בדיבורו.
בתלמוד הירושלמי מוזכר אדם בשם "יוסף אפרתי" ששימש את רבי יהודה הנשיא, ונראה שהוא רבי יוסי המוזכר במסכת כלאיים.
ראז'ון רונדו

| --- | --- |

רונדו בשנת 2017
 לידה:  22 בפברואר 1986 (בן 38) לואיוויל שבקנטקי
 עמדה:  רכז
 גובה:  1.85 מטר
 מספר:  4
 מכללה:  אוניברסיטת קנטקי
 דראפט:  בחירה מספר 21, 2006 פיניקס סאנס
 קבוצות כשחקן
 2006–2014   2014–2015   2015–2016   2016–2017   2017–2018   2018–2020   2020–2021   2021   2021–2022   2022:  בוסטון סלטיקס   דאלאס מאבריקס   סקרמנטו קינגס   שיקגו בולס   ניו אורלינס פליקנס   לוס אנג'לס לייקרס   אטלנטה הוקס   לוס אנג'לס קליפרס  לוס אנג'לס לייקרס   קליבלנד קאבלירס
 הישגים כשחקן
 2 זכיות באליפות ה-NBA‏ (2008 ,2020)   4 בחירות למשחק האולסטאר (2010–2013)   חמישיית העונה השלישית (2012)   2 בחירות לחמישיית ההגנה הראשונה (2010, 2011)   2 בחירות לחמישיית ההגנה השנייה (2009, 2012)   חמישיית הרוקיז השנייה (2007)
ראז'ון פייר רונדו (באנגלית: Rajon Pierre Rondo, נולד ב-22 בפברואר 1986 בלואיוויל שבקנטקי) הוא כדורסלן עבר אמריקאי ששיחק בעמדת הרכז. זכה באליפות ה NBA עם בוסטון סלטיקס (ב-2008) ועם לוס אנג'לס לייקרס (ב-2020).
נעורים וקריירת מכללות

רונדו שיחק בתיכון בלואיוויל במשך 3 שנים תחת המאמן דאג ביבי. את שנתו האחרונה בתיכון עשה בווירג'יניה באקדמיית אוק היל, תיכון הידוע בתוכנית טיפוח הכדורסלנים שלו. בשנת 2004 נבחר רונדו להשתתף במשחק כוכבי התיכון של מקדונלד'ס.
רונדו שיחק עבור אוניברסיטת קנטקי בליגת המכללות, ובשנתו הראשונה נבחר לחמישיית שחקני השנה הראשונה של ליגת ה-SEC. בשנה זו קבע שיא חטיפות של האוניברסיטה (87 בסך הכול). בשנתו השנייה קבע שיא ריבאונדים לגארד במשחק אחד, כאשר קטף 19 ריבאונדים בהפסד לאוניברסיטת איווה ובסך הכל רשם בשנה זו ממוצעים של 11.2 נקודות, 6.1 ריבאונדים, 4.9 אסיסטים ו-2.1 חטיפות למשחק. רונדו ייצג את נבחרת ארצות הברית בכדורסל עד גיל 21 באליפות העולם שהתקיימה ב-2005 בארגנטינה.
קריירה מקצועית > בוסטון סלטיקס

בדראפט ה-NBA 2006 נבחר רונדו במקום ה-21 על ידי פיניקס סאנס, ומיד הועבר בעסקה לבוסטון סלטיקס. בעונתו הראשונה פתח ב-25 משחקים ורשם 6.4 נקודות ו-3.8 אסיסטים בממוצע למשחק. בסיום העונה נבחר לחמישייה השנייה של שחקני השנה הראשונה. בעונת 2007/2008 הפך לרכז הפותח הקבוע של הקבוצה ופתח בכל 77 המשחקים בהם שותף בעונה הסדירה ובכל 26 המשחקים בפלייאוף. במשחקי העונה הסדירה רשם רונדו ממוצעים של 10.6 נקודות, 5.1 אסיסטים ו-4.1 ריבאונדים. בתום העונה זכה רונדו עם הסלטיקס באליפות ה-NBA, כשבמשחק האחרון בסדרת הגמר מול לוס אנג'לס לייקרס הצטיין ורשם 21 נקודות, 8 אסיסטים, 7 ריבאונדים ו-6 חטיפות. גם בעונת 2008/2009 המשיך רונדו להיות שחקן חשוב בבוסטון ונבחר לחמישיית ההגנה השנייה של העונה, אך לא הצליח לשמור עמה על תואר האליפות בעקבות פציעתו הקשה בברך של קווין גארנט במהלך העונה.
במהלך העונה העוקבת, עונת 2009/2010, קבע שיאי קריירה באחוזים מהשדה ובחטיפות, ואף נבחר לראשונה לאולסטאר. בסיום אותה עונה, רונדו נבחר לחמישיית ההגנה של העונה, והגיע לגמר עם הסלטיקס, אך הפסיד ללייקרס בסיום אותה סדרה, 4-3.
במהלך שלוש העונות הבאות, עם התפרקות השלישייה של בוסטון, רונדו לא הצליח להוביל את בוסטון להישגים משמעותיים, ובתום עונת 2013/2014 בוסטון נכשלה בניסיון ההגעה לפלייאוף, לראשונה מאז עונת 2006/2007.
קריירה מקצועית > דאלאס מאבריקס

בדצמבר 2014 עבר רונדו לדאלאס מאבריקס ביחד עם דוויט פאוול בטרייד שכלל גם את ג'מיר נלסון, ברנדן רייט, ג'יי קראודר ובחירות דראפט עתידיות. רונדו, שהגעתו לוותה בציפייה גדולה מצד המאבריקס, לא הצליח ליצור את השינוי, ואף הסתכסך עם המאמן, ובעקבות זאת דאלאס הודחה מהפלייאוף בסיבוב הראשון.
קריירה מקצועית > סקרמנטו קינגס

ב-13 ביולי 2015 חתם רונדו על חוזה לשנה אחת בסקרמנטו קינגס בעלות 10 מיליון דולר.
קריירה מקצועית > שיקגו בולס

ב-7 ביולי 2016 חתם בקבוצת שיקגו בולס בחוזה לשנתיים בעלות 28 מיליון דולר. במשחק הבכורה שלו במדי הבולס ב-27 באוקטובר, הוא קלע 4 נקודות, לקח 6 ריבאונדים, מסר 9 אסיסטים וחטף 2 כדורים בניצחון 99-105 על קבוצתו לשעבר, הסלטיקס. ב-10 בנובמבר שיחק את משחקו הטוב ביותר כשחקן הקבוצה כשקבע שיא עונתי של 16 נקודות ו-12 אסיסטים בניצחון 95-98 על מיאמי היט.
קריירה מקצועית > ניו אורלינס פליקנס

ב-15 ביולי 2017 חתם רונדו לעונה אחת בניו אורלינס פליקנס. לפני תחילת העונה נותח בעקבות בקע, ניתוח שמנע ממנו לשחק בחודש וחצי הראשונים של העונה. במהלך העונה קבע שיא מועדון חדש לאחר שמסר 25 אסיסטים בניצחון 128–113 על קבוצת ברוקלין נטס.
קריירה מקצועית > לוס אנג'לס לייקרס

ב-6 ביולי 2018 חתם בלוס אנג'לס לייקרס על חוזה לשנה תמורת 9 מיליון דולר. באוקטובר הורחק לשלושה משחקים לאחר ששלח אגרוף לפרצופו של כריס פול במהלך תגרה שהתפתחה במשחק מול יוסטון רוקטס. בנובמבר שבר את ידו במהלך משחק מול פורטלנד טרייל בלייזרס והושבת לחודש וחצי. שלושה משחקים לאחר שחזר לשחק נפצע באצבע ידו הימנית, נותח והחמיץ חודש נוסף של משחקים. ב-6 ביולי 2019 חידש את חוזהו עם הלייקרס לשנתיים נוספות.
בעונת 2019/2020 זכה עם הלייקרס באליפות ה-NBA, לאחר שגברה על מיאמי היט בסדרת הגמר; לאחר שהחמיץ את חמשת משחקי הפלייאוף הראשונים בשל פציעה, שותף רונדו בכל 16 המשחקים עד לסיום הפלייאוף, כשחקן ספסל, ותרם 8.9 נקודות ו-6.6 אסיסטים בממוצע למשחק.
קריירה מקצועית > אטלנטה הוקס

לקראת עונת 2020/2021 חתם רונדו על חוזה בקבוצת הוקס.
קריירה מקצועית > לוס אנג'לס קליפרס

ב-25 במרץ 2021 עבר רונדו ללוס אנג'לס קליפרס, תמורת לו ויליאמס.
ב-16 באוגוסט 2021 נשלח רונדו יחד עם פטריק בוורלי ודניאל אוטורו בטרייד לממפיס גריזליס, עבור אריק בלדסו. כשבועיים לאחר מכן שוחרר מממפיס, בטרם שיחק במדיה.
קריירה מקצועית > החזרה ללייקרס

ב-31 באוגוסט 2021 חתם רונדו על חוזה בלוס אנג'לס לייקרס, בה שיחק בעבר בין השנים 2018–2020.
קריירה מקצועית > קליבלנד קאבלירס

ב-3 בינואר 2022 עבר רונדו בטרייד לקליבלנד קאבלירס.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2006/2007 | בוסטון | 78 | 25 | 23.5 | 0.418 | 0.207 | 0.647 | 3.7 | 1.8 | 1.6 | 0.1 | 6.4 |
| 2007/2008 | בוסטון | 77 | 77 | 29.9 | 0.429 | 0.263 | 0.611 | 4.2 | 5.1 | 1.7 | 0.2 | 10.6 |
| 2008/2009 | בוסטון | 80 | 80 | 33.0 | 0.505 | 0.313 | 0.642 | 5.2 | 8.2 | 1.9 | 0.1 | 11.9 |
| 2009/2010 | בוסטון | 81 | 81 | 36.6 | 0.508 | 0.213 | 0.621 | 4.4 | 9.8 | 2.3 | 0.1 | 13.7 |
| 2010/2011 | בוסטון | 68 | 68 | 37.2 | 0.475 | 0.233 | 0.568 | 4.4 | 11.2 | 2.2 | 0.2 | 10.6 |
| 2011/2012 | בוסטון | 53 | 53 | 36.9 | 0.448 | 0.238 | 0.597 | 4.8 | 11.7 | 1.8 | 0.1 | 11.9 |
| 2012/2013 | בוסטון | 38 | 38 | 37.4 | 0.484 | 0.240 | 0.645 | 5.6 | 11.1 | 1.8 | 0.2 | 13.7 |
| 2013/2014 | בוסטון | 30 | 30 | 33.3 | 0.403 | 0.289 | 0.627 | 5.5 | 9.8 | 1.3 | 0.1 | 11.7 |
| 2014/2015 | בוסטון | 22 | 22 | 31.8 | 0.405 | 0.250 | 0.333 | 7.5 | 10.8 | 1.7 | 0.1 | 8.3 |
| 2014/2015 | דאלאס | 46 | 46 | 28.7 | 0.436 | 0.352 | 0.452 | 4.5 | 6.5 | 1.2 | 0.1 | 9.3 |
| 2015/2016 | סקרמנטו | 72 | 72 | 35.2 | 0.454 | 0.365 | 0.580 | 6.0 | 11.7 | 2.0 | 0.1 | 11.9 |
| 2016/2017 | שיקגו | 69 | 42 | 26.7 | 0.408 | 0.376 | 0.600 | 5.1 | 6.7 | 1.4 | 0.2 | 7.8 |
| 2017/2018 | ניו אורלינס | 65 | 63 | 26.2 | 0.468 | 0.333 | 0.543 | 4.0 | 8.2 | 1.1 | 0.2 | 8.3 |
| 2018/2019 | ל.א. לייקרס | 46 | 29 | 29.8 | 0.405 | 0.359 | 0.639 | 5.3 | 8.0 | 1.2 | 0.2 | 9.2 |
| 2019/2020 | ל.א. לייקרס | 48 | 3 | 20.5 | 0.418 | 0.328 | 0.659 | 3.0 | 5.0 | 0.8 | 0.0 | 7.1 |

| קריירה |  | 873 | 729 | 31.0 | 0.458 | 0.316 | 0.606 | 4.7 | 8.3 | 1.7 | 0.1 | 10.2 |
| אולסטאר |  | 3 | 0 | 18.7 | 0.545 | 0.000 | 0.000 | 1.7 | 7.0 | 0.3 | 0.0 | 4.0 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008 | בוסטון | 26 | 26 | 32.0 | 0.407 | 0.250 | 0.691 | 4.1 | 6.6 | 1.7 | 0.3 | 10.2 |
| 2009 | בוסטון | 14 | 14 | 41.2 | 0.417 | 0.250 | 0.657 | 9.7 | 9.8 | 2.5 | 0.2 | 16.9 |
| 2010 | בוסטון | 24 | 24 | 40.6 | 0.463 | 0.375 | 0.596 | 5.6 | 9.3 | 1.9 | 0.1 | 15.8 |
| 2011 | בוסטון | 9 | 9 | 38.3 | 0.477 | 0.000 | 0.632 | 5.4 | 9.6 | 1.1 | 0.0 | 14.0 |
| 2012 | בוסטון | 19 | 19 | 42.6 | 0.468 | 0.267 | 0.696 | 6.7 | 11.9 | 2.4 | 0.1 | 17.3 |
| 2015 | דאלאס | 2 | 2 | 18.5 | 0.450 | 0.500 | 0.000 | 1.0 | 3.0 | 0.0 | 0.0 | 9.5 |
| 2017 | שיקגו | 2 | 2 | 33.5 | 0.423 | 0.000 | 0.500 | 8.5 | 10.0 | 3.5 | 0.5 | 11.5 |
| 2018 | ניו אורלינס | 9 | 9 | 33.6 | 0.413 | 0.421 | 0.643 | 7.6 | 12.2 | 1.4 | 0.2 | 10.3 |
| 2020 | ל.א. לייקרס | 16 | 0 | 24.7 | 0.455 | 0.400 | 0.684 | 4.3 | 6.6 | 1.4 | 0.1 | 8.9 |
| קריירה |  | 121 | 105 | 35.9 | 0.444 | 0.320 | 0.648 | 5.9 | 9.0 | 1.8 | 0.2 | 13.3 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
↑  בעקבות אירועי הפיגוע במרתון בוסטון בוטל המשחק בין בוסטון סלטיקס לאינדיאנה פייסרס, כך שכל אחת מהקבוצות שיחקה במהלך העונה הסדירה 81 משחקים בלבד
הערות שוליים

↑  אולסטאר ראשון לוויליאמס, רוז ורונדו, באתר וואלה, 28 בינואר 2010
↑  לוס אנג'לס לייקרס אלופת ה-NBA, באתר וואלה, 18 ביוני 2010
↑  "רונדו פורח כשיש כישרון סביבו, דירק יקבל הזדמנות לעוד טבעת", באתר וואלה, 19 בדצמבר 2014
↑  רייג'ון רונדו בחוץ עד להודעה חדשה: "הוא לא יישאר בדאלאס", באתר וואלה, 23 באפריל 2015
↑  Rajon Rondo diagnosed with sports hernia, will see specialist on Monday, NOLA.com, 8 October 2017
↑  Rajon Rondo becomes 7th NBA player with 25 assists in a game, ESPN, 28 December 2017
↑  דיווח: ראג'ון רונדו חתם בלייקרס, ג'וליוס רנדל שוחרר, באתר ynet, 2 ביולי 2018
↑  בעקבות התגרה: הרחקות לברנדון אינגרם, רייג'ון רונדו וכריס פול, באתר וואלה, 22 באוקטובר 2018
↑  Rondo Sidelined by Broken Hand, NBA.com, 15 November 2018
↑  Rajon Rondo Undergoes Surgery, NBA.com, 28 December 2019
↑  דיווחים בארה"ב: קאזינס מצטרף ללברון ודייויס בלייקרס, גם רונדו חתם, באתר הארץ, 6 ביולי 2019
↑  רונדו חותם על חוזה באטלנטה, באתר הקבוצה, 23 בנובמבר 2020
| --- | --- |
בקרת זהויות :  ISNI: 0000 0001 2090 6529  LCCN: n2011042966  VIAF: 172018921   WorldCat (עם VIAF): 172018921
רומן בלתי נשכח

| --- | --- |

 בימוי:  לאו מקארי 
 הופק בידי:  לאו מקארי, ג'רי וואלד 
 תסריט:  דלמר דייבס, דונלד אוגדן סטיוארט, לאו מקארי 
 עריכה:  ג'יימס קלארק 
 שחקנים ראשיים:  קרי גרנט אלברטו מורין נווה פטרסון מט מור דורותי אדמס Charles Watts מינטה דרפי קתלין נסביט פורטוניו בוננבה דברה קר ריצ׳רד דנינג לואי מרסייה 
 מוזיקה:  הוגו פרידהופר 
 צילום:  מילטון ר. קרסנר 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20, נטפליקס, דיסני+ 
 שיטת הפצה:  וידאו על פי דרישה 
 הקרנת בכורה:  2 באוקטובר 1957 
 משך הקרנה:  119 דק' 
 שפת הסרט:  אנגלית 
 סוגה:  קומדיה רומנטית, סרט דרמה 
 דף הסרט ב־IMDb
 
רומן בלתי נשכח (באנגלית: An Affair to Remember) הוא סרט משנת 1957 בכיכובם של קרי גרנט ודברה קר, ובבימויו של לאו מקארי. הסרט היה מועמד לארבעה פרסי אוסקר, ונחשב לאחת מהרומנטיקות הגדולות ביותר של כל הזמנים, לפי המכון האמריקאי לסרטים.
זה רימייק לסרט "רומן אהבה" משנת 1939 בו שיחקו איירין דאן ושארל בואייה, גם הוא בבימויו של לאו מקרי.
תקציר העלילה

ניקי פראנטה (גרנט), רודף-שמלות ידוע וחובב אמנות, פוגש את טרי מקקיי (קר) על סיפונה של ספינה טרנס-אטלנטית, הנוסעת מאירופה לניו יורק, ארצות הברית. כל אחד מהשניים עתיד להתחתן עם בני זוגם, שנותרו בניו יורק. אף על פי כן, הם מתאהבים על סיפון הספינה, וכאשר הם חוזרים לחופי ארצות הברית, הם מסכימים שיפגשו עוד חצי שנה בדיוק על גג בניין האמפייר סטייט, לאחר שיסיימו את מערכות היחסים הנוכחיות שלהם.
ביום המפגש שלהם, טרי, נרגשת ונסערת בדרכה לגג הבניין, נפגעת ממכונית כשהיא רצה ברחובות העיר. היא נפצעת אנושות ומפונה לבית החולים, שם מתברר שהיא לא תשוב ללכת. בינתיים, ניקי, הממתין לה בקומה 102, לא מודע להתרחשות, ומחכה עד חצות הלילה, בטוח שטרי לא הגיעה כיוון שהיא לא מעוניינת בו יותר.
לאחר התאונה, טרי מסרבת ליצור קשר עם ניקי, מתוך רצון להסתיר את הנכות שלה, ובינתיים מוצאת תעסוקה כמורה למוזיקה. ניקי פתח בקריירת ציור, ויצירותיו מוערכות ומוצגות בתערוכות שונות. חצי שנה לאחר התערוכה, ניקי פוגש בטרי בקונצרט ששניהם נכחו בו, הוא עם ארוסתו לשעבר והיא עם בן זוגה שהבטיחה להפרד ממנו. ניקי לא מספרת לו על מצבה, והם נפרדים.
בערב חג המולד, מוצא ניקי את כתובתה החדשה של טרי ובא לבקר אותה בהפתעה. טרי שכובה על הספה ואינה זזה, אך ניקי לא שם לב לכך, ומנסה בערמה לגרום לטרי להודות שנטשה אותו ודחתה אותו באותו ערב על גג האמפייר סטייט, כאשר לא הגיעה. טרי עונה בעמימות אך לא מספרת לו את הסיבה האמיתית לאי הגעתה. בעודו עומד לעזוב בכעס, ניקי מספר לה על אחד מציוריו, בו צייר את טרי מזכרונו, שהיה אחד מציוריו המוצלחים, אך חברו העניק אותו במתנה לאישה שהגיעה ללא כסף. ניקי כמעט ומוסיף כי האישה שרכשה את הציור הייתה בכיסא גלגלים, אך הוא עוצר, ולפתע שם לב כי טרי לא זזה מהספה במהלך פגישתם. הוא נגש לחדר השינה שלה, פותח אותו, שם הוא מגלה את הציור שלו ואת כיסא הגלגלים של טרי. הוא מבין את הסיבה האמיתית לכך שהיא לא הגיעה לפגישתם. הסרט מסתיים כאשר שניהם מתחבקים ומתוודים על אהבתם.
שחקנים

קרי גרנט - ניקולו (ניקי) פראנטה
דברה קר - טרי מקקיי
ריצ'רד דנינג - קנת' ברדלי
נווה פטרסון - לויס קלארק
קתלין נסביט - סבתא ז'אנו
ריקי דייוויס

ערך זה עוסק בכדורסלן אמריקאי. אם התכוונתם לכדורגלן אמריקאי, ראו .
| --- | --- |

דייוויס ב-2007
 לידה:  23 בספטמבר 1979 (בן 45) לאס וגאס שבנבדה
 עמדה:  סמול פורוורד, קלע
 גובה:  2.01 מטר
 מכללה:  אוניברסיטת איווה
 דראפט:  בחירה מספר 21, 1998 שארלוט הורנטס
 קבוצות כשחקן
 1998–2000   2000–2001   2001–2003   2003–2006   2006–2007   2007–2008   2008–2010   2010   2010   2011   2011–2012   2012   2013–2014:  שארלוט הורנטס   מיאמי היט   קליבלנד קאבלירס   בוסטון סלטיקס   מינסוטה טימברוולבס   מיאמי היט   לוס אנג'לס קליפרס   טורק טלקום   ג'יאנגסו דראגונס   קוראל רואן באסקט   מיין רד קלאוס   פירטס דה קברדיאס   אירי בייהוקס
טיירי ריקרדו "ריקי" דייוויס (באנגלית: Tyree Ricardo "Ricky" Davis; נולד ב-23 בספטמבר 1979) הוא כדורסלן עבר אמריקאי ששיחק בעמדות הקלע והסמול פורוורד.
קריירה

דייוויס למד באוניברסיטת איווה, והחליט להירשם לדראפט ה-NBA, נבחר כבחירה ה-21 בסיבוב הראשון של הדראפט ב-NBA לשנת 1998 על ידי קבוצת שארלוט הורנטס, שנהפכה לניו אורלינס הורנטס, הוא שותף במהלך עונתו הראשונה ב-46 משחקים שבהם הציג יכולת בינונית.
במהלך עונתו השנייה שותף ב-48 משחקי הקבוצה אולם עקב יכולת בינונית נשלח בטרייד לקבוצת מיאמי היט לשנת 2000. בשנת 2001 עבר לשחק בקבוצת קליבלנד קאבלירס, שבה חתם לשלוש שנים, הוא שותף בעונתו הראשונה בקליבלנד לראשונה בקריירה שלו בעונה שלמה וסדירה (82 משחקים ברציפות) והציג יכולת משחק מקצוענית וטובה וסיים את העונה עם ממוצע נקודות למשחק שעמד של 20.6 נקודות. בעונתו השנייה בקאבלירס שותף ב-79 משחקים, בעונתו השלישית שותף ב-22 משחקים והשיג 15.3 נקודות למשחק ו-5.5 ריבאונדים למשחק בממוצע. בשנת 2004 עבר לשחק בבוסטון סלטיקס שבה שותף במשך כל 82 המשחקים של העונה הסדירה, השיג ממוצע של 16.0 נקודת למשחק ו-3.0 ריבאונדים למשחק. את עונת 2005/2006 פתח בבוסטון סלטיקס שבה שיחק 42 משחקים אך הועבר באמצע העונה עם עוד מספר שחקנים מקבוצתו למינסוטה טימברוולבס שבה שיחק 36 משחקים בטרייד שנקרא "מולטי-טרייד". ב-2007 הועבר דייוויס למיאמי היט, וב-2008 חתם בלוס אנג'לס קליפרס.
לאחר שאכזב בקליפרס והציג את ממוצעיו הנמוכים ביותר מאז שנת 2000 הוא נופה ב-2010 מסגל הקליפרס. ב-2010 חתם דייוויס בטורק טלקום האירופית. אחרי שבילה במשך עונת 2010/2011 בליגה הסינית חתם דייוויס בקוראל רואן באסקט מליגת העל הצרפתית.
רומן בלב ים

| --- | --- |
כרזת הסרט
כרזת הסרט
 בימוי:  מייקל קורטיז 
 הופק בידי:  אלכס גוטליב
 תסריט:  ג'וליוס אפשטיין, פיליפ אפשטיין 
 עריכה:  רודי פהר 
 שחקנים ראשיים:  דוריס דיי ג'ק קרסון ג'ניס פייג' דון דפור
 מוזיקה:  ג'ול סטיין
 צילום:  אלווד ברנדל 
 מדינה:  ארצות הברית 
 חברת הפקה:  האחים וורנר, Warner Bros. Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  25 ביוני 1948
 משך הקרנה:  99 דק' 
 שפת הסרט:  אנגלית 
 סוגה:  קומדיה רומנטית, סרט מוזיקלי 
 תקציב:  2,532,000 דולר
 הכנסות:  3,225,000 דולר
 הכנסות באתר מוג'ו:   romanceonthehighseas
 דף הסרט ב־IMDb
 
דוריס דיי שרה "I'm in Love"
רומן בלב ים (באנגלית: Romance on the High Seas) הוא סרט מוזיקלי רומנטי אמריקאי משנת 1948 בבימויו של מייקל קורטיז, עם דוריס דיי, דון דפור, ג'ניס פייג' וג'ק קרסון בתפקידים הראשיים.
התסריט נכתב על ידי האחים פיליפ אפשטיין וג'וליוס אפשטיין והוא מבוסס על סיפור מאת סיקסטו פונדל ריוס.
השירים נכתבו על ידי ג'ול סטיין (מנגינה) וסמי קאהן (מילים).
זה סרטה הראשון של דוריס דיי שעד אז הופיעה כזמרת. סטיין וקאהן התרשמו מקולה והמליצו עליה למייקל קורטיז שנתן לה תפקיד ראשי אף על פי שלא היה לה שום ניסיון במשחק. קורטיז התגאה בכל הקריירה שלו על בחירתו בדיי.
למרות שדיי משחקת תפקיד ראשי ושרה כמעט את כל השירים היא הופיעה בפרסומות רק במקום הרביעי כי אז לא הייתה מפורסמת.
הסרט היה מועמד לפרס אוסקר לשיר המקורי הטוב ביותר - "It's Magic" וכן לפרס אוסקר לפסקול המקורי הטוב ביותר - ריי הנדורף.
תקציר העלילה

אלווירה קנט (ג'ניס פייג') חושדת בבעלה מייקל (דון דפור) שהוא בוגד בה. הם נשואים שלוש שנים וכל פעם כשהם אמורים לחגוג יום שנה לנישואיהם הוא דוחה זה באמתלות שונות. מייקל הוא מנכ"ל חברת תרופות גדולות גדולה ששייכת לדודה של אריקה, לסלו (ס.ז. סאקאל). למייקל יש מזכירה חדשה יפהפייה, מיס מדוויק (לסלי ברוקס) ואלווירה חושדת שמייקל בוגד בה איתה.
אלווירה הולכת עם דודה למועדון לילה בו מופיעה זמרת חיננית בשם גורג'יה גארט (דוריס דיי) ששרה בליווי הפסנתרן שלה, אוסקר פראר (אוסקר לבנט) את השיר "I'm in Love". הם מציעים לה לשוט בספינה מפוארת לריו דה ז'ניירו על כרטיס בשמה של אלווירה תמורה אלף דולר והוצאות והיא מסכימה.
כאשר מייקל מבטל פגישות ורוצה להצטרף לאלווירה, היא דוחה זאת בנימוקים שונים והוא חושב שהיא בוגדת בו. מייקל שוכר את שירותיו של החוקר הפרטי פיטר וירג'יל (ג'ק קרסון) שייצטרף לשיט לריו ויעקב אחרי אשתו.
העלילה מסתבכת כשפיטר מתידד עם ג'ורג'יה שהוא חושב שהיא אלווירה. גם היא מתאהבת בו אך לא מגלה לו את סודה. העניין מסתבך כאשר מגיע לשיט גם הפסנתרן אוסקר שמאוהב גם הוא בג'ורג'יה. פיטר עוקב אחריו ומדווח למייקל על "המאהב, של "אלווירה".
בינתיים אלווירה והדוד לסלו עוקבים בטלסקופ על משרדו של מייקל ולא מוצאים עדות לבגידה.
לבסוף גם מייקל, אלווירה והדוד מגיעים למלון אטלנטיקו בריו שם עומדת ג'ורג'יה להופיע בשמה של אלווירה.
העניינים לבסוף נפתרים, אלווירה ומייקל מתפייסים, ג'ורג'יה שרה לכולם "It's Magic" ומתחבקת עם פיטר.
צוות השחקנים

| שם השחקן/ית | שם הדמות | הערות |
| --- | --- | --- |
| דוריס דיי | ג'ורג'יה גארט | זמרת |
| ג'ק קרסון | פיטר וירגיל | חוקר פרטי |
| דון דפור | מייקל קנט | איש עסקים |
| ג'ניס פייג' | אלווירה קנט | אשתו של מייקל |
| אוסקר לבנט | אוסקר פראר | פסנתרן |
| ס.ז. סאקאל | הדוד לסלו |  |
| לסלי ברוקס | מיס לסלי | מזכירה |
רומן בירקי

רומן בירקי (בגרמנית: Roman Bürki; נולד ב-14 בנובמבר 1990 במינסינגן שבשווייץ) הוא כדורגלן שווייצרי המשחק בעמדת השוער בקבוצת סנט לואיס סיטי.
אחיו הצעיר הוא מרקו בירקי, המשחק בקבוצת פ.צ. תון.
קריירת מועדונים

בירקי החל את הקריירה שלו בשנת 2007 בקבוצתה המילואים של יאנג בויז ברן. בשנת 2009 הוא הושאל לתון, ולאחר חצי שנה הושאל לשאפהאוסן. בקיץ 2010 חזר ליאנג בויז ברן, ולאחר חצי שנה הושאל לגראסהופרס ציריך. בהמשך חתם במועדון באופן קבוע.
ב-24 במאי 2013 חתם בירקי בפרייבורג, והחליף את אוליבר באומן שעזב להופנהיים. בירקי שיחק בכל 34 המשחקים של קבוצתו, והציג יכולת טובה מאוד, אך לא הצליח למנוע את נשירת הקבוצה אל הבונדסליגה השנייה.
ב-14 ביוני 2015 הודיעה קבוצת בורוסיה דורטמונד על החתמתו על חוזה עד סוף 2019. ב-15 באוגוסט 2015 ערך את הופעת הבכורה בקבוצה בניצחון 4:0 על בורוסיה מנשנגלדבך במחזור הראשון בבונדסליגה.
ב-16 במרץ 2022 בירקי חתם בסנט לואיס סיטי שהחל מעונת 2023 תשחק ב-MLS.
קריירה בינלאומית

בירקי שיחק בנבחרת שווייץ בכדורגל עד גיל 21, והשתתף עמה באליפות אירופה בכדורגל עד גיל 21 - 2011. לאחר מכן, בירקי היה חלק מהסגל של נבחרת שווייץ הבוגרת במונדיאל 2014, אך לא שיחק בטורניר. הוא ערך את הופעת הבכורה שלו בנבחרת ב-18 בנובמבר 2014 במשחק ידידות נגד נבחרת פולין.
רות באזי

| --- | --- |

רות באזי, 2008
 לידה:  24 ביולי 1936 (בת 88) ווסטרלי, רוד איילנד, ארצות הברית
 מדינה:  ארצות הברית 
 תקופת הפעילות:  1962 
 מקום לימודים:  פסדינה פלייהאוז  Stonington High School 
 פרסים והוקרה:  פרס גלובוס הזהב
 פרופיל ב-IMDb
 
רות אן באזי (באנגלית:  Ruth Ann Buzzi; נולדה ב-24 ביולי 1936) היא קומיקאית ושחקנית אמריקאית זוכת פרס גלובוס הזהב לשחקנית המשנה הטובה ביותר על תפקידה בתוכנית המערכונים " Laugh-In".
ביוגרפיה

באזי נולדה בעיירה ווסטרלי שברוד איילנד לרנה ולאנג'לו פיטר באזי. היא גדלה בעיירה סטונינגטון שבקונטיקט ולמדה משחק וריקוד ב"תיאטרון בית הבובות" שבפסדינה, קליפורניה.
באזי החלה את דרכה בתעשיית הבידור הטלוויזיונית כשחקנית אורחת בסדרות מבניהן "That Girl " בשנת 1967 לצידה של מרלו תומאס.
בשנת 1968 החלה באזי להופיע בתכונית המערכונים "Laugh-In" בהנחיית הקומיקאים דן רואוון ודיק מרטין. באזי הופיעה מתחילת הסדרה בשלל דמויות והייתה לאחת מאהודות הצוות הקומי. באזי זכתה על הופעותיה בפרס גלובוס הזהב לשחקנית המשנה בסדרת טלוויזיה והועמדה חמש פעמים לפרס אמי.
לאחר מכן השתתפה באזי בהפקת הפנטזיה המוזיקלית "Once Upon a Brothers Grimm", בקומדיות " שישי הזרוק", "Skatetown, U.S.A.", "הנבל" ו"Surf II " ובסרט האימה "The Being".
ב-1994 שיחקה באזי במערבון הספגטי של טרנס היל "Troublemakers" בתפקיד סבתא מאו.
ב-1999 שיחקה באזי בקומדיה המוזיקלית "אלמו הסרט: הרפתקה בארץ זעפניה" בתור רות'ני מרחוב סומסום.
באזי מתגוררת כיום עם בעיר פורט וורת' שבטקסס עם בעלה השחקן קנת פרקינס.
ריקי הראל

| --- | --- |
Riky Harel
 לידה:  1954 (בת 70 בערך) תל אביב-יפו, ישראל 
 מדינה:  ישראל ישראל
 תקופת הפעילות:  1983–2024 (כ־41 שנים)
 עיסוק:  קריינית, שדרנית רדיו
 מעסיק:  קול ישראל 
 
ריקי הראל  היא שדרנית וקריינית חדשות ישראלית, שעבדה בקול-ישראל בשנים 1983–2024.
ביוגרפיה

הראל נולדה ב-1954 לשושנה ויוסף חיימוב. גדלה והתחנכה ב-תל אביב, אביה הרב יוסף חיימוב היה דמות ידועה בעדה הבוכרית, דרשן, חזן וסופר סת"ם. הוא עמד בראש בית הכנסת "היכל שמחה" שהקימה משפחת חיימוב ברחוב תל חי 6 בתל אביב על שמו ולזכרו של ראש המשפחה, הרב שמחה חיימוב. הראל למדה בבית ספר הדתי חרדי "בית יעקב". את שירותה הצבאי עשתה בבסיס מטכ"ל בתל אביב. היא בוגרת תואר ראשון בלימודי פילוסופיה ותיאטרון באוניברסיטת תל אביב.
ב-1983 התקבלה הראל לקורס קריינים של רשות השידור, ולאחר שסיימה את הקורס החלה לשדר תוכניות במגוון רשתות: רשת א', רשת ב', רשת ג', 88FM, קול המוסיקה וברשת מורשת.
ברשת א' הגישה וערכה תוכניות מלל מגוונות, ובהן "בריאות ברשת א" ו"הכל צפוי", בקול המוסיקה הגישה תוכניות שונות של מוזיקה קלאסית, ברשת ג' הגישה תוכניות של שירים עבריים ובהן "לי ולך שיר וברכה" וב- 88FM, הגישה בכל ערב תוכניות ג'אז. בכל מוצאי שבת הגישה תוכנית פופ ב-88FM.
ב-2014 החלה הראל לקריין מהדורות חדשות. ב-2017 עם סגירת רשות השידור והקמת תאגיד "כאן" התקבלה למחלקת החדשות בתאגיד "כאן" והמשיכה לקריין חדשות ברדיו. בינואר 2024 לאחר למעלה מ-40 שנים בשידור הציבורי פרשה לגמלאות מ"כאן ב".
נשואה לגבי הראל (טטרקה) ולהם שתי בנות ובן.
ריקי היקמן

| --- | --- |

ריקי היקמן, במסגרת משחק כדורסל בהיכל הספורט "רוממה" בחיפה
 לידה:  1 בספטמבר 1985 (בן 39) וינסטון סיילם, קרוליינה הצפונית שבארצות הברית
 עמדה:  רכז, קלע
 גובה:  1.89 מטרים
 מספר:  3
 קבוצות כשחקן
 2007–2008   2008–2009   2009–2010   2010–2011   2011–2012   2012–2014   2014–2016   2016–2017   2017–2019   2020–:  אוטופוני בוקרשטי   גייסן   נמיקה להאטי   קזאלה   סקאבוליני פזארו   מכבי תל אביב   פנרבחצ'ה אולקר   אולימפיה מילאנו   ברוזה במברג   פלקנסטרו טריאסטה
 הישגים כשחקן
 אליפות היורוליג בעונת 2013/2014 גביע המדינה 2013-2014 אליפות המדינה 2013-2014 חמישיית העונה השנייה ביורוליג
ריצ'רד "ריקי" מרציאנו היקמן (באנגלית: Ricky Hickman; נולד ב-1 בספטמבר 1985 בארצות הברית) הוא כדורסלן אמריקאי בעל אזרחות גאורגית, משחק בעמדת הגארד בקבוצה פלקנסטרו טריאסטה.
נולד בווינסטון סיילם שבקרוליינה הצפונית. גובהו 1.89 מטרים.